Hinnapakkumuse kutse esitamine

**Lähteülesanne**

**Kanepi vallamaja klaasist otsafassaadi vahetus**

1. **HANKE JA HANKIJA ÜLDANDMED**

|  |  |
| --- | --- |
| **Hanke nimetus** | **Kanepi vallamaja klaasist otsafassaadi vahetus** |
| **Hankija** | Kanepi Vallavalitsus, Turu põik 1, Kanepi alevik, Põlvamaa. Registrikood: 77000186 |
| **Pakkumuse esitamise tähtaeg ja viis** | Hiljemalt **13.02.2023** e-mailile: mari.mandel-madise@kanepi.ee |
| **Töö teostamise tähtaeg** | Hiljemalt 30.04.2023 |
| **Eduka pakkumuse valiku kriteeriumid** | Madalaim hind |
| **Pakkumus peab sisaldama** | * Hinnapakkumuse vorm (lisa 1) * Kinnitus objektiga tutvumise kohta (lisa 2) |
| **Hanke vastutav isik** | Mari Mandel-Madise, Kanepi valla majandusspetsialist, tel: 5333 5770, e-post: mari.mandel-Madise@kanepi.ee |

1. **HANKE OBJEKT**

Hanke eesmärgiks on leida koostööpartner, kes vahetab välja Kanepi vallamaja (aadressil Turu põik 1, Kanepi alevik) otsafassaadi ja paigaldab selle asemele osaliselt lahtikäivate akendega uue klaasfassaadi.

**Enne hinnapakkumuse esitamist on pakkuja kohustatud kohapeal tutvuma objektiga.** Objektidega tutvumine vormistatakse kohapeal vastava aktiga (Lisa 2 – „Kinnitus objektiga tutvumise kohta“ ). Pakkujal lasub kohustus teostada kõik objekti vajalikud mõõtmised ja tal on õigus avada objekti konstruktsioone, et saada õiged mõõtmed ja ülevaade objekti tehnilisest olukorrast.

* Objektidega tutvumiseks palume võtta ühendust:

Rain Sangernebo – Kanepi vallavalitsuse majandusosakonna juhataja, tel: 503 8082,

e-post: rain.sangernebo@kanepi.ee.

1. **TEOSTATAVAD TÖÖD**

3.1. Töövõtjal tuleb teostada järgmised tööd:

- avada olemasoleva klaasfassaadi aknaümbrus, vajadusel vahetada välja tööde käigus tuvastatud kahjustunud ehitise materjalid, vana fassaadiaken demonteerida ja paigaldada selle asemele uus fassaadiaken koos akna ümbruse taastamisega;

- tööde teostamise ajaks tuleb töövõtjal paigaldada ajutine kilesein vallamajja, et vältida prügi ja saaste sattumist vallamaja ülejäänud ruumidesse ning tagada mõistikud kliimatingimused vallamaja ülejäänud ruumides (vallamaja sissepääs suunatakse tööde teostamiseks ajutiselt ümber maja teise otsa). Tööde toestamise ajal on teostaja kohustatud tagama hoone turvalisuse. Peale tööde teostamist tuleb ajutine kilesein eemaldada;

- kõik tööde teostamisel tekkiv prügi ja eemaldatud vanade akende materjal jm. tuleb töövõtjal utiliseerida.

3.2. Paigaldatava klaasfassaadi tehnilised tingimused:

* Klaasfassaad vastavalt juurdelisatud joonistele;
* Klaasfassaadi ilmastikukindel alumiiniumkonstruktsioon Uw väärtusega: ≥ 0,8 W/(m²K);
* Alumiiniumkonstruktsiooni värv: RAL9016 – valge;
* Klaas: 6 karastatud päikesekaitse + 4 + 6 karastatud (katusel 44.2 lamineeritud) 2x selektiiv, 2x argoon, soe vaheliist. Uᵨ=0,5 W/(m²K) , klaasi solaarfaktor g≤ 0,35.

1. **AJAKAVA**
   1. Tööde teostamise tähtaeg on hiljemalt 30.04.2023
2. **NÕUDED PAKKUJALE**

Pakkujale esitatavad nõuded on järgmised:

Pakkuja on 2 viimasel aastal teostanud 2 sarnast objekti sarnases mahus. Pakkuja lisab teostatud tööde loetelu lisas 1 toodud hinnapakkumuse vormil.

1. **PAKKUJA KÕRVALDAMISE ALUSED**
   1. Pakkuja ega ühispakkuja suhtes ei tohi esineda Riigihangete seaduse § 95 lõike 1 p 1-5 nimetatud hankemenetlusest kõrvaldamise aluseid. Pakkuja või ühispakkuja kinnitab, et tal puuduvad alused kõrvaldamiseks (lisa 1).
2. **NÕUDED PAKKUMUSELE**

Pakkumus peab olema jõus 60 päeva alates pakkumuse esitamise kuupäevast. Pakkumus on pakkujale siduv alates pakkumuse esitamise kuupäevast 60 päeva.

1. **SELGITUSTE KORD**
   1. Pakkujal on õigus saada selgitusi ja lisateavet hanke dokumentide kohta kirjalikult hanke eest vastutavalt isikult.
   2. Hankija vastused koos küsimustega edastatakse kõikidele pakkumuskutse saajatele kirjalikult 3 tööpäeva jooksul alates küsimuste laekumisest, ja hiljemalt 2 tööpäeva enne pakkumuste tähtaega.
2. **KÕIKIDE PAKKUMUSTE TAGASILÜKKAMISE ALUSED (RHS § 116)**

Hankija jätab enesele õiguse lükata tagasi kõik pakkumused juhul, kui:

9.1. kõigi esitatud pakkumuste maksumused ületavad hankelepingu eeldatava maksumuse.

9.2. kõikide vastavaks tunnistatud pakkumuste maksumused ületavad hankelepingu eeldatava maksumuse.

9.3. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (hankija eelarveliste vahendite kärpimine, vms).

9.4. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

1. **LÄHTEÜLESANDE LISAD**

Käesolevale lähteülesandele on lisatud:

1. Hinnapakkumuse vorm - lisa 1;
2. Kinnitus objektiga tutvumise kohta - lisa 2;
3. Foto olemasolevast vallamaja klaasist otsafassaadist -lisa 3,
4. Teostatavate tööde joonis – lisa 4.
5. Lepingu projekt- lisa 5.

Hinnapakkumuse esitamise kutse lisa 1 „Hinnapakkumuse vorm“

**Kanepi vallamaja klaasist otsafassaadi vahetus**

|  |  |
| --- | --- |
| **Pakkuja nimi** |  |
| **Pakkuja registrikood** |  |
| **Pakkuja aadress** |  |
| **Pakkuja kontaktisik ja tema andmed (tel. e-post)** |  |

1. Pakkuja poolt eelneval 2 aastal teostatud hankeobjektile sarnased tööd:

|  |  |  |
| --- | --- | --- |
| **Aasta** | **Teostatud tööde nimetus** | **Teostatud tööde maksumus (eur, koos km-ga)** |
|  |  |  |
|  |  |  |
|  |  |  |

1. Pakkuja poolt hankemenetluses „Kanepi vallamaja klaasist otsafassaadi vahetus“ pakutav maksumus on järgmine:

|  |  |  |  |
| --- | --- | --- | --- |
| **Tegevus** | **Töö maksumus (eur, ilma km-ta)** | **KM, eur** | **Kokku maksumus, eur (koos km-ga)** |
| Vana klaasfassaadi aknaümbruse avamine, demontaaž, uue klaasfassaadi akna paigaldus ja selle ümbruse taastamistööd; Ettevalmistus- ja järeltööd (tellingud, transport, ajutise kileseina montaaž ja demontaaž, prügi jm). |  |  |  |

Käesolevaga kinnitan, et tagame hankekutses esitatud nõuetele vastavate Kanepi vallamaja klaasist otsafassaadi vahetuse teostamise.

Kinnitan, et meie suhtes ei esine Riigihangete seaduse § 95 lõike 1 p 1-5 nimetatud hankemenetlusest kõrvaldamise aluseid.

Kinnitan, et meie pakkumus on jõus 60 päeva alates pakkumuse esitamise tähtpäevast.

Pakkuja seadusjärgne või volitatud esindaja (nõutud esitada volikiri esindusõiguse kohta).

Nimi ………………………………

Ametinimetus …………………….

(allkirjastatud digitaalselt)

Hinnapakkumuse esitamise kutse lisa Lisa 2 „Kinnitus objektiga tutvumise kohta“

**Kanepi vallamaja klaasist otsafassaadi vahetus**

**Kinnitus objektiga tutvumise kohta**

Kinnitame, et oleme tutvunud hinnapäringu täitmise kohaga (Kanepi Vallavalitsuse maja, Turu põik 1, Kanepi alevik) ja saanud vajaliku info hinnapakkumise koostamiseks.

Kuupäev …………………………………………………………………

Ettevõtte nimi: ……………………………………………………….

Ettevõtte esindaja nimi: …………………………………………

Ettevõtte esindaja allkiri: ……………………………………….

Tellija esindaja kinnitab, et eelpool nimetatud ettevõte on hinnapäringu täitmise kohaga tutvunud.

Kuupäev: ……………………………………………………………..

Tellija esindaja: ……………………………………………………..

Tellija esindaja allkiri: ……………………………………………